31981R3021
L 302/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3021/81 НА СЪВЕТА
от 19 октомври 1981 година
за привеждане в съответствие, вследствие на присъединяването на Гърция, на Регламент (ЕИО) № 1108/70 за въвеждане на счетоводна система за разходите по инфраструктурата за железопътен, автомобилен и вътрешноводен транспорт
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 75 от него,
като взе предвид предложението на Комисията,
като взе предвид становището на Асамблеята (1),
като има предвид, че в изпълнение на член 198, първи параграф от Договора, Съветът се е консултирал с Икономическия и социален комитет по предложението на Комисията; като има предвид, че Комитетът не е бил в състояние да излъчи своето становище в срока, посочен от Съвета; като има предвид, че член 198, втори параграф от Договора позволява на Съвета да предприеме по-нататъшни действия при отсъствието на становище; като има предвид, че с оглед на интереса от бързо приемане на наложителните изменения, Съветът счита за необходимо да се възползва от тази възможност;
като има предвид, че Регламент (ЕИО) № 1108/70 (2), изменен с Регламент (ЕИО) № 1384/79 (3), следва да се приведе в съответствие, за да се включи железопътната мрежа на Гърция в неговото приложениe,
ПРИЕ НАСТОЯЩИЯ РЕГЛАМЕНТ:
Член 1
В таблицата на приложениe II към Регламент (ЕИО) № 1108/70 в точка „A.1. ЖЕЛЕЗОПЪТЕН ТРАНСПОРТ - Главни мрежи“, след заглавието „Федерална република Германия“ се добавя следното:
„Република Гърция
-
Oργανισμός Σιδηροδρόμων Έλλάδος A.E. (OΣE).“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 1981 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 19 октомври 1981 година.